
L E G E

pentru modificarea Legii nr.909-XII din 30 ianuarie 1992 privind protecţia socială a cetăţenilor care au avut 
de suferit de pe urma catastrofei de la Cernobîl


Parlamentul adoptă prezenta lege organică.

Art.I. – Legea nr.909-XII din 30 ianuarie 1992 privind protecţia socială a cetăţenilor care au avut de suferit de pe urma catastrofei de la Cernobîl (Monitorul Parlamentului Republicii Moldova, 1992, nr.1 (partea I), art.25), cu modificările ulterioare, se modifică după cum urmează: 

1. La articolul 11 alineatul 2, cuvintele "de 50 la sută din pensia minimă de vîrstă" se înlocuiesc cu cuvintele "de 35 lei".

2. La articolul 14:

denumirea articolului va fi următoarea: "Pensiile pentru limită de vîrstă";

punctul 4 va avea următorul cuprins:

"4. Pensiile pentru limită de vîrstă pentru cetăţenii enumeraţi în prezentul articol se calculează în conformitate cu Legea nr.156-XIV din 14 octombrie 1998 privind pensiile de asigurări sociale de stat."

în punctul 5, cuvintele "Plata pensiilor de vîrstă" se înlocuiesc cu cuvintele "Plata pensiilor pentru limită de vîrstă".

3. Articolul 16:

la alineatul 1, cuvintele "dar nu mai puţin de 100 de procente din pensia de vîrstă minimă pentru fiecare membru al familiei" se înlocuiesc cu cuvintele "dar nu mai puţin de 65 lei pentru fiecare membru al familiei";

la alineatul 2, cuvintele "de articolul 32 al Legii cu privire la asigurarea cu pensii de stat în Republica Moldova" se înlocuiesc cu cuvintele "de articolul 25 din Legea privind pensiile de asigurări sociale de stat".

4. Articolul 19 va avea următorul cuprins:

"Articolul 19. Suplimente la pensiile pentru limită de vîrstă

Pensiile pentru limită de vîrstă stabilite în conformitate cu Legea privind pensiile de asigurări sociale de stat se majorează:

persoanelor specificate la punctul 1 al articolului 14 din prezenta lege – cu 20 lei;

persoanelor specificate la punctul 3 al articolului 14 din prezenta lege – cu 18 lei."

5. Articolul 20:

la punctul 1:

cuvintele "100 procente din pensia de vîrstă minimă" se înlocuiesc cu cuvintele "65 lei";

cuvintele "75 procente din pensia de vîrstă minimă" se înlocuiesc cu cuvintele "50 lei";

cuvintele "50 procente din pensia de vîrstă minimă" se înlocuiesc cu cuvintele "35 lei";

la punctul 2:

la alineatul 1, cuvintele "25 procente din pensia de vîrstă minimă" se înlocuiesc cu cuvintele "18 lei";

alineatul 2 se exclude;

alineatul 3 devine alineatul 2;

la alineatul 2, cuvintele "Legii cu privire la asigurarea cu pensii de stat în Republica Moldova (articolele 26 şi 28)" se înlocuiesc cu cuvintele "Legii privind pensiile de asigurări sociale de stat".

Art.II. – Prezenta lege intră în vigoare la data de 1 iulie 2003. 

